Diari Oficial de la Generalitat Valenciana


Sumari del DOGV 8798, del 27-04-2020 (2020/3050)

Extracte de la Resolució de 15 d'abril de 2020, de l'Ajuntament de Villanueva de Castellón, per la qual es convoca la concessió de prestacions econòmiques individualitzades en concepte de necessitats bàsiques i prestacions econòmiques d'infància per a fer front a l'impacte social de la Covid-19.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8798

Data del DOGV
:   27-04-2020

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2020/3050


Data del document
:   15-04-2020

Organisme emissor
:   Ajuntament de Castelló

Tipus de document
:   Extracte

Anàlisi jurídica

 Descriptors 

:   * Castelló
    * ajuda pública

Extracte de la Resolució de 15 d'abril de 2020, de l'Ajuntament de Villanueva de Castellón, per la qual es convoca la concessió de prestacions econòmiques individualitzades en concepte de necessitats bàsiques i prestacions econòmiques d'infància per a fer front a l'impacte social de la Covid-19. [2020/3050]  
BDNS (identif.): 503118.  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria, el text complet del qual pot consultar-se en la Base de Dades Nacionals de Subvencions (http://www.pap.minhap.gob.es/bdnstrans/index).  
  
Primer. Beneficiaris  
a) Persones individuals o nuclis familiars residents i empadronats al municipi de Villanueva de Castellón, no incursos en prohibicions de l'article 13 de la Llei general de subvencions i amb renda per capita no superior a la que s'estableix en la Instrucció que anualment publica la Direcció General de Serveis Socials, que tinguen valorada per la treballadora social municipal la necessitat de la prestació, que no disposen d'altres ajudes per a la mateixa finalitat i que hagen justificat les prestacions concedides amb anterioritat en el Pla familiar d'inserció.  
  
  
b) Les famílies amb alumnes menors de díhuit anys, sempre que la família ho requerisca d'acord amb el criteri professional de l'equip d'atenció primària de serveis socials.  
  
Segon. Finalitat  
Les prestacions econòmiques d'emergència social destinades a cobrir necessitats bàsiques adreçades a les persones i/o a famílies i les prestacions econòmiques adreçades a la infància, establides en el Decret 43/2020, del Consell.  
  
Tercer. Bases reguladores  
Les bases reguladores són les establides en el Decret 43/2020, del Consell, de 3 d'abril, d'aprovació de les bases reguladores de concessió directa de subvencions a entitats locals titulars de serveis socials d'atenció primària per a fer front a l'impacte de la Covid-19, publicat en el DOGV núm. 8783, de data 07.04.2020, i la seua correcció d'errades publicada en el DOGV núm. 8787, de data 11.04.2020.  
  
  
Quart. Import  
La quantitat màxima destinada a aquestes subvencions és de 1.3164,00 euros, destinats de la següent manera: 9.861,00 euros a prestacions econòmiques en concepte de necessitats bàsiques, amb càrrec a l'aplicació pressupostària 2310.48935, i 3.303,00 euros a prestacions econòmiques per a la infància, amb càrrec a l'aplicació pressupostària 2310.48361, del vigent pressupost 2020.  
  
Cinqué. Termini de presentació de sol·licituds  
Les sol·licituds es presentaran a partir de la publicació de la convocatòria en el web de l'Ajuntament. Se sol·licitaran mensualment i podran renovar-se cada mes després de la presentació de la justificació de la prestació concedida el mes anterior. Estan subjectes a disponibilitat pressupostària.  
  
Villanueva de Castellón, 15 d'abril de 2020.- L'alcalde president: Óscar Noguera Alberola.